
VECERNIA MARE fără Litie din 30/31 august 2026
Duminică seara: Așezarea cinstitului brâu al Maicii Domnului

în raclă; †) Sfântul Cuvios Macarie Protopsaltul

* după Mineiul pe luna august, ediţia 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!

STRANA:  Amin! Slavă Ție, Dumnezeul nostru, slavă Ție!

Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!
Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!

Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri; şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!
STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Veniţi să ne închinăm Împăratului nostru Dumnezeu!

Veniţi să ne închinăm şi să cădem la Hristos, Împăratul nostru Dumnezeu!

Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
Şi citeşte rar, cu glas lin şi dulce:

Psalmul 103
1. Binecuvintează, suflete al meu, pe Domnul! Doamne Dumnezeul meu, măritu-Te-ai foarte!

2. În strălucire şi în mare podoabă Te-ai îmbrăcat, Cel ce Te îmbraci cu lumina ca şi cu o haină.

3. Cel ce întinzi cerul ca un cort; Cel ce acoperi cu ape cele mai de deasupra ale lui;

4. Cel ce pui norii suirea Ta, Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc.

6. Cel ce ai întemeiat pământul pe temeliile lui şi nu se va clătina în veacul veacului.

7. Adâncul ca o haină este îmbrăcămintea Lui; peste munţi vor sta ape.

8. De certarea Ta vor fugi, de glasul tunetului Tău se vor înfricoşa.

9. Se suie munţi şi se coboară văi, în locul în care le-ai întemeiat pe ele.
10. Hotar ai pus, pe care nu-l vor trece şi nici nu se vor întoarce să acopere pământul.

11. Cel ce trimiţi izvoare în văi, prin mijlocul munţilor vor trece ape.

12. Adăpa-se-vor toate fiarele câmpului, asinii sălbatici setea îşi vor potoli.

13. Peste acelea păsările cerului vor locui; din mijlocul stâncilor vor da glas.

14. Cel ce adăpi munţii din cele mai de deasupra ale Tale, din rodul lucrurilor Tale se va sătura pământul.

15. Cel ce răsari iarbă dobitoacelor şi verdeaţă spre trebuinţa oamenilor;

16. Ca să scoată pâine din pământ; şi vinul veseleşte inima omului;

17. Ca să veselească faţa cu untdelemn, şi pâinea inima omului o întăreşte.

18. Sătura-se-vor copacii câmpului, cedrii Libanului pe care i-ai sădit; acolo păsările îşi vor face cuib.

19. Locaşul cocostârcului în chiparoşi. Munţii cei înalţi, adăpost cerbilor, stâncile, scăpare iepurilor.

20. Făcut-ai luna spre vremi, soarele şi-a cunoscut apusul său.

21. Pus-ai întuneric şi s-a făcut noapte, când vor ieşi toate fiarele pădurii.

22. Puii leilor mugesc ca să apuce şi să ceară de la Dumnezeu mâncarea lor.

23. Răsărit-a soarele şi s-au adunat şi în culcuşurile lor se vor culca.

24. Ieşi-va omul la lucrul său şi la lucrarea sa până seara.

25. Cât s-au mărit lucrurile Tale, Doamne, toate cu înţelepciune le-ai făcut! Umplutu-s-a pământul de zidirea Ta.

26. Marea aceasta este mare şi largă; acolo se găsesc târâtoare cărora nu este număr, vietăţi mici şi mari;

27. Acolo corăbiile umblă; balaurul acesta pe care l-ai zidit, ca să se joace în ea.

28. Toate către Tine aşteaptă ca să le dai lor hrană la bună vreme.

29. Dându-le Tu lor, vor aduna; deschizând Tu mâna Ta, toate se vor umple de bunătăţi.

30. Dar întorcându-Ţi Tu faţa Ta, se vor tulbura; lua-vei duhul lor şi se vor sfârşi şi în ţărână se vor întoarce.

31. Trimite-vei duhul Tău şi se vor zidi şi vei înnoi faţa pământului.

32. Fie slava Domnului în veac! Veseli-se-va Domnul de lucrurile Sale.

33. Cel ce caută spre pământ şi-l face pe el de se cutremură; Cel ce Se atinge de munţi şi fumegă.

34. Cânta-voi Domnului în viaţa mea, cânta-voi Dumnezeului meu cât voi fi.

35. Plăcute să-I fie Lui cuvintele mele, iar eu mă voi veseli de Domnul.

36. Piară păcătoşii de pe pământ şi cei fără de lege, ca să nu mai fie! Binecuvintează, suflete al meu, pe Domnul!

Soarele şi-a cunoscut apusul său. Pus-ai întuneric şi s-a făcut noapte. Cât s-au mărit lucrurile Tale, Doamne, toate cu înţelepciune le-ai făcut!

Slavă Tatălui şi Fiului şi Sfântului Duh! Şi acum şi pururea şi în vecii vecilor. Amin!

Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeul nostru, slavă Ţie!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Apoi cântă: „Fericit bărbatul...“
Fericit bărbatul, care n-a umblat în sfatul necredincioşilor! Aliluia!

Că ştie Domnul calea drepţilor, iar calea necredincioşilor va pieri. Aliluia!

Slujiţi Domnului cu frică şi vă bucuraţi de El cu cutremur! Aliluia!

Fericiţi sunt toţi cei ce nădăjduiesc în El! Aliluia!

Scoală, Doamne, mântuieşte-mă, Dumnezeul meu! Aliluia!

A Domnului este mântuirea şi peste poporul Tău binecuvântarea Ta. Aliluia!

Slavă Tatălui şi Fiului şi Sfântului Duh! Aliluia!

Şi acum şi pururea şi în vecii vecilor. Amin! Aliluia!

Aliluia! Aliluia! Aliluia! Slavă Ţie, Dumnezeule! (de trei ori)
Ectenia mică
PREOTUL: Iară şi iară cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că a Ta este stăpânirea şi a Ta este împărăţia şi puterea şi slava, a Tatălui și a Fiului și a Sfântului Duh, acum și pururea și în vecii vecilor!

STRANA: Amin!
Psalmul 140
Stihurile următoare se cântă pe glasul 4:

1. Doamne, strigat-am către Tine, auzi-mă! Auzi-mă, Doamne!

Doamne, strigat-am către Tine, auzi-mă! Ia aminte la glasul rugăciunii mele, când strig către Tine! Auzi-mă, Doamne!

2. Să se îndrepteze rugăciunea mea, ca tămâia înaintea Ta! Ridicarea mâinilor mele - jertfă de seară! Auzi-mă, Doamne!
Stihurile următoare se citesc, sau se cântă pe același glas:
3. Pune, Doamne, strajă gurii mele şi uşă de îngrădire împrejurul buzelor mele!

4. Să nu abaţi inima mea spre cuvinte de vicleşug, ca să-mi dezvinovăţesc păcatele mele! Iar cu oamenii cei ce fac fărădelege nu mă voi însoţi cu aleşii lor.

5. Certa-mă-va dreptul cu milă şi mă va mustra, iar untdelemnul păcătoşilor să nu ungă capul meu; că încă şi rugăciunea mea este împotriva vrerilor lor.

6. Prăbuşească-se de pe stâncă judecătorii lor! Auzi-se-vor graiurile mele, că s-au îndulcit,

7. Ca o brazdă de pământ s-au rupt pe pământ, risipitu-s-au oasele lor lângă iad.

8. Căci către Tine, Doamne, Doamne, ochii mei, spre Tine am nădăjduit, să nu iei sufletul meu!

9. Păzeşte-mă de cursa care mi-au pus mie şi de smintelile celor ce fac fărădelege!

10. Cădea-vor în mreaja lor păcătoşii, ferit sunt eu până ce voi trece.
Psalmul 141
1. Cu glasul meu către Domnul am strigat, cu glasul meu către Domnul m-am rugat.

2. Vărsa-voi înaintea Lui rugăciunea mea, necazul meu înaintea Lui voi spune.

3. Când lipsea dintru mine duhul meu, Tu ai cunoscut cărările mele. În calea aceasta în care am umblat, ascuns-au cursă mie.

4. Luat-am seama de-a dreapta şi am privit, şi nu era cine să mă cunoască. Pierit-a fuga de la mine şi nu este cel ce caută sufletul meu.

5. Strigat-am către Tine, Doamne, și am zis: Tu eşti nădejdea mea, Tu ești partea mea în pământul celor vii!

6. Ia aminte la rugăciunea mea, că m-am smerit foarte! Izbăveşte-mă de cei ce mă prigonesc, că s-au întărit mai mult decât mine!

7. Scoate din temniţă sufletul meu, ca să laude numele Tău, Doamne! Pe mine mă aşteaptă drepţii până ce-mi vei răsplăti mie.
Şi îndată se cântă:
Stihirile pe 8
Stihirile Brâului Maicii Domnului, din Minei – glasul 4
Podobie: Ca pe un viteaz... 
Dintru adâncuri am strigat către Tine: Doamne, Doamne, auzi glasul meu! (Psalmul 129, 1)
Racla care ține brâul tău, Preacurată, chivot de sfinţenie robilor tăi, şi sfinţită îngrădire, şi slavă, şi laudă, şi izvor de tămăduiri în toate zilele se cunoaşte. La aceasta, cu sfinţenie adunându-ne astăzi, lăudăm măririle tale cele multe şi noianul minunilor.
Fie urechile Tale cu luare-aminte la glasul rugăciunii mele! (Psalmul 129, 2)
Iată, loc preaslăvit, iată, casă pururea luminată, în care s-a pus ca într-o vistierie brâul fiicei lui Dumnezeu, cinstit cu harul. Veniţi, oamenilor, de scoateţi de aici luminare şi curăţie şi cântaţi cu mulţumitoare inimă: Preasfântă Fecioară, te binecuvântăm noi, cei mântuiţi prin naşterea ta.
De te vei uita la fărădelegi, Doamne, Doamne, cine va suferi? Că la Tine este milostivirea. (Psalmul 129, 3-4)
Sfânta aşezare a brâului tău, Stăpână, am câştigat-o prăznuire, veselindu-ne, că astăzi ai binevoit a se da cetăţii tale sfinţită îngrădire, vistierie nefurată, dar cinstit, bogăţie neînstrăinată, izvor de tămăduiri plin de darurile Duhului.
Stihirile Sfântului Cuvios Macarie Protopsaltul - glasul 1
Podobie: Ceea ce eşti bucuria...
Pentru numele Tău Te-am aşteptat, Doamne; aşteptat-a sufletul meu spre cuvântul Tău, nădăjduit-a sufletul meu în Domnul. (Psalmul 129, 5-6)
Să lăudăm în cântare, toţi, pe Macarie, cel ce în limba noastră a cântat îngereşte, imnuri aducându-i lui Dumnezeu spre sfinţirea poporului, căci căuta a înţelege rostul adânc al cuvântului dumnezeiesc.
Din straja dimineţii până în noapte, din straja dimineţii, să nădăjduiască Israel spre Domnul! (Psalmul 129, 6)
Să lăudăm în cântare, toţi, pe Macarie, cel ce în limba noastră a cântat îngereşte, imnuri aducându-i lui Dumnezeu spre sfinţirea poporului, căci căuta a înţelege rostul adânc al cuvântului dumnezeiesc.
Că la Domnul este milă, şi multă mântuire la El şi El va izbăvi pe Israel din toate farădelegile lui. (Psalmul 129, 7-8)
Prin rugăciunea de taină ţi-ai sfinţit inima şi, luminându-ţi mintea, ai înţeles cele înalte, şi har ai primit a teologhisi, de la Părintele luminilor; pentru aceasta, cu toţii te lăudăm, fericite Macarie.
Lăudaţi pe Domnul toate neamurile, lăudaţi-L pe El toate popoarele! (Psalmul 116, 1)
Prin rugăciunea de taină ţi-ai sfinţit inima şi, luminându-ţi mintea, ai înţeles cele înalte, şi har ai primit a teologhisi, de la Părintele luminilor; pentru aceasta, cu toţii te lăudăm, fericite Macarie.
Că s-a întărit mila Lui peste noi şi adevărul Domnului rămâne în veac. (Psalm 116, 2)
Cu glăsuire preadulce cântând, Macarie, ai veselit auzul, luminând cugetarea, şi sufletul de patimi ţi l-ai curăţit, alungând întunericul, slujba Bisericii, Sfinte, împodobind, prin cuvânt cu înţelegere.
Slavă Tatălui şi Fiului şi Sfântului Duh!
A Sfântului Cuvios Macarie – glasul 6

Venit-a astăzi ziua în care să-l prăznuim, fraţilor, pe cântăreţul; psalţii, pe protopsaltul; ucenicii, pe Părintele nostru! Să-l slăvim pe slăvitorul Sfinţilor, zicându-i: Bucură-te, fericite Macarie, cel ce fericeşti Biserica lui Hristos cu glăsuirile tale! Bucură-te, mângâietorule al sufletelor cu dulceaţa cântărilor celor de Dumnezeu insuflate! Bucură-te, luminătorule al inimilor noastre cu înţelegerea viersuirii! Nu înceta, deci, a te ruga pentru cei ce urmează ostenelii tale în via Domnului şi pentru toată obştea creştinilor!
Şi acum şi pururea şi în vecii vecilor. Amin!
A Brâului Maicii Domnului - glasul 6
Precum cu o cunună prealuminoasă s-a împodobit biserica lui Dumnezeu cu sfântul tău brâu, Preacurată Născătoare de Dumnezeu,  şi, bucurându-se, se luminează astăzi şi în taină dănţuieşte, grăind ţie, Stăpână: Bucură-te, diademă cinstită şi coroana dumnezeieştii slave! Bucură-te, singura slavă şi veşnica veselie a plinătăţii credincioşilor! Bucură-te, limanul, ocrotirea şi mântuirea noastră, a celor ce alergăm la tine!
PREOTUL, Vohod cu cădelniţa şi rosteşte:  Înţelepciune! Drepţi!

STRANA cântă: Lumină lină a sfintei slave a Tatălui ceresc, Celui fără de moarte, a Sfântului, Fericitului, Iisuse Hristoase! Venind la apusul soarelui, văzând lumina cea de seară, lăudăm pe Tatăl, pe Fiul şi pe Sfântul Duh, Dumnezeu. Vrednic eşti în toată vremea a fi lăudat de glasuri cuvioase, Fiul lui Dumnezeu, Cel ce dai viaţă! Pentru aceasta, lumea Te slăveşte.

PREOTUL: Să luăm aminte! Pace tuturor!
STRANA: Şi duhului tău!

PREOTUL:  Înţelepciune! Să luăm aminte!

STRANA cântă: Prochimenul zilei - glasul 8
Iată, acum binecuvântați pe Domnul toți slujitorii Domnului!

Stih: Cei ce stați în casa Domnului, în curțile casei Dumnezeului nostru.

Iată, acum binecuvântați pe Domnul toți slujitorii Domnului!

Iată, acum binecuvântați pe Domnul toți slujitorii Domnului!
Paremiile Sfântului Cuvios Macarie Protopsaltul
PREOTUL:  Înţelepciune!

CÂNTĂREȚUL: Din Cartea întâi a Cronicilor, citire: (1 Paralipomena 15: 3, 16-17, 19, 22, 27-28; 16: 2, 4-5, 7-11, 23, 36-37, 42)

PREOTUL:  Să luăm aminte!

CÂNTĂREȚUL citește: În vremea aceea a adunat David pe toţi Israeliţii la Ierusalim, ca să ducă chivotul lui Dumnezeu la locul pe care i-l pregătise el.

Apoi a poruncit David căpeteniilor leviţilor să pună pe fraţii lor cântăreţi cu instrumente muzicale, cu psaltirioane, ca să vestească cu glas tare de bucurie.

Aceştia au pus pe leviţii: Eman, fiul lui Ioil, pe Asaf, fiul lui Berechia, iar, din urmaşii lui Merari, au pus pe Etan, fiul lui Cuşaia. Eman, Asaf şi Etan cântau puternic din chimvale de aramă. Iar Henaia, căpetenia leviţilor, era dascăl de cântări, pentru că era iscusit în acestea.

David era îmbrăcat cu veşminte de vison; asemenea erau îmbrăcaţi şi toţi leviţii care aduceau chivotul, şi cântăreţii, şi Henania, căpetenia muzicanţilor şi cântăreţilor.

Aşa tot Israelul a adus chivotul legământului Domnului cu strigăte de bucurie, cu sunete de corn, de trâmbiţe, de chimvale şi de harpe.

După ce David a isprăvit de adus arderile de tot şi jertfele de pace, a binecuvântat poporul în numele Domnului, apoi a pus la slujbă înaintea chivotului Domnului din leviţi, ca să slăvească, să mulţumească şi să preaînalţe pe Domnul Dumnezeul lui Israel, şi anume: Pe Asaf, căpetenie; al doilea după el a pus pe Zaharia; apoi urmau cei cu psaltirioane şi harpe, iar Asaf cânta din chimvale.

În această zi David, pentru întâia oară, a dat, prin Asaf şi fraţii lui, următorul psalm de laudă Domnului: „Lăudaţi pe Domnul şi chemaţi numele Lui! Vestiţi între neamuri lucrurile Lui! Cântaţi, cântaţi în cinstea Lui! Spuneţi toate minunile Lui! Lăudaţi-vă cu numele cel sfânt al Lui! Să se bucure inima celor ce-L caută pe El! Alergaţi la Domnul şi la ajutorul Lui! Căutaţi faţa Lui pururea! Cântaţi Domnului tot pământul, binevestiţi din zi în zi izbăvirea Lui! Binecuvântat fie Domnul Dumnezeul lui Israel din veac în veac!“

Şi tot poporul a zis: „Amin! Aliluia!“ Şi a lăsat David acolo, înaintea chivotului legământului Domnului, pe Asaf şi pe fraţii lui, ca să slujească ei înaintea chivotului neîncetat, în fiecare zi. Împreună cu ei, Eman şi Iditun slăveau pe Dumnezeu, cântând din trâmbiţe. (se încheie melodios)
PREOTUL:  Înţelepciune!

CÂNTĂREȚUL: Din Cartea a doua a Cronicilor, citire: (2 Paralipomena 29: 20-21, 25-30; 35-36)
PREOTUL:  Să luăm aminte!

CÂNTĂREȚUL citește: În vremea aceea s-a sculat regele Iezechia foarte de dimineaţă, a adunat căpeteniile cetăţii şi s-a dus la templul Domnului.

Şi au adus şapte viţei, şapte berbeci, şapte miei şi şapte ţapi, ca jertfă pentru păcat: pentru regat, pentru lăcaşul de sfinţire şi pentru Iuda.

A poruncit apoi preoţilor, fiilor lui Aaron, ca să-i aducă arderi de tot pe jertfelnicul Domnului.

Apoi a aşezat în templul Domnului leviţi cu chimvale, cu harpe şi cu alăute, după rânduiala lui David şi a lui Gad, văzătorul regelui, şi a lui Natan prorocul, fiindcă de către Domnul se aşezase această rânduială prin prorocii Lui.

Şi stăteau leviţii cu instrumentele de cântare ale lui David şi preoţii cu trâmbiţele. Şi a poruncit Iezechia să se aducă arderi de tot pe jertfelnic. Şi în vremea când a început arderea de tot, a început şi cântarea pentru Domnul cu trâmbiţele şi cu instrumentele de cântare ale lui David, regele lui Israel. Şi toată adunarea a făcut rugăciuni, iar cântăreţii au cântat din fluiere, până s-a săvârşit arderea de tot.

Iar după terminarea arderii de tot, regele şi toţi care se aflau cu el s-au plecat şi s-au închinat.

Iezechia regele şi căpeteniile au zis către leviţi, să slăvească pe Domnul cu cuvintele lui David şi ale lui Asaf văzătorul, şi ei L-au slăvit cu mare bucurie şi s-au plecat la pământ şi s-au închinat.

 Aşa s-a aşezat la loc slujba în templul Domnului. Şi s-a bucurat Iezechia dimpreună cu tot poporul, că Dumnezeu a potrivit aşa pe popor, încât s-a făcut acest lucru, cum nici nu se aşteptase. (se încheie melodios)
PREOTUL:  Înţelepciune!

CÂNTĂREȚUL: Din Înţelepciunea lui Iisus Sirah, citire: (Sirah 39: 1-6, 8-9, 11, 17-20; 44: 1, 4-6, 11, 15; 47: 9-11)
PREOTUL:  Să luăm aminte!

CÂNTĂREȚUL citește: Înţeleptul va cerceta înţelepciunea tuturor celor de demult şi se va îndeletnici în prorocii.

Graiurile bărbaţilor celor vestiţi le va păzi şi va străbate cuvintele cele pline de tâlc.

Înţelesul ascuns al pildelor îl va căuta şi în tainele proverbelor va pătrunde.

În mijlocul celor mari va sluji şi înaintea povăţuitorilor se va arăta. În pământul neamurilor străine va umbla, că el cântăreşte, între oameni, cele bune şi cele rele.

Inima sa, de dimineaţă, şi-o înalţă spre Domnul, Cel ce l-a zidit, şi înaintea Celui Preaînalt se va ruga.

De va vrea Domnul cel Mare, de duhul înţelegerii se va umple. Atunci ca ploaia va revărsa cuvintele înţelepciunii sale şi în rugăciune se va mărturisi Domnului.

El va arăta învăţătura dăscăliei sale şi în legea legăturii cu Domnul se va lăuda.

Ascultaţi-mă pe mine, fiii cei cuvioşi, şi odrăsliţi ca trandafirul ce creşte lângă curgerea apei! Şi ca tămâia bine-mirosiţi şi înfloriţi ca şi crinul! Lăudaţi în cântări şi binecuvântaţi pe Domnul întru toate lucrările! Daţi slavă numelui Său şi vă mărturisiţi spre lauda Lui cu cântările buzelor şi în alăute!

Să lăudăm pe bărbaţii cei vestiţi în neamul lor! Ei erau plini de sfat în înţelegerea lor, vestiţi fiind în prorocii; povăţuitori ai poporului în sfaturi şi în înţelegerea ştiinţei.

Aveau înţelepte cuvinte în învăţătura lor, cercând versurile cântăreţilor şi glăsuind cântări scrise. Numai aceştia sunt bărbaţii milei, ale căror fapte bune nu s-au uitat.

Înţelepciunea lor o povestesc popoarele şi lauda lor o vesteşte adunarea. Precum David, care cu toată inima L-a lăudat şi L-a iubit pe Cel ce l-a făcut.
Şi a pus cântăreţi înaintea altarului şi din glasul lor se auzeau versuri dulci. A dat sărbătorilor bunăcuviinţă şi a împodobit praznicele până la culme, lăudând numele cel sfânt al Domnului şi de dimineaţă umplând de cântare sfântul lăcaş. (se încheie melodios)
Ectenia întreită (a cererii stăruitoare)
PREOTUL: Să zicem toţi, din tot sufletul şi din tot cugetul nostru să zicem!

STRANA: Doamne, miluiește!
PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!

STRANA: Doamne, miluiește.
PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA răspunde după fiecare cerere: Doamne, miluieşte! (de trei ori)
PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.

Încă ne rugăm pentru fericiţii şi pururea pomeniţii ctitori ai acestei sfinte biserici şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi, ctitori şi binefăcători ai acestui  sfânt locaş.

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.

STRANA: Doamne, miluieşte! (de trei ori)
PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

Apoi citește: Rugăciunea
Învredniceşte-ne, Doamne, în seara aceasta fără de păcat să ne păzim noi!

Binecuvântat eşti, Doamne, Dumnezeul părinţilor noştri, şi lăudat şi preaslăvit este numele Tău în veci! Amin!

Fie, Doamne, mila Ta spre noi, precum am nădăjduit întru Tine!

Binecuvântat eşti, Doamne, învaţă-ne pe noi îndreptările Tale!

Binecuvântat eşti, Stăpâne, înţelepţeşte-ne pe noi cu îndreptările Tale!

Binecuvântat eşti, Sfinte, luminează-ne pe noi cu îndreptările Tale!

Doamne, mila Ta este în veac, lucrurile mâinilor Tale nu le trece cu vederea!

Ţie se cuvine laudă, Ţie se cuvine cântare, Ţie slavă se cuvine: Tatălui şi Fiului şi Sfântului Duh, acum şi pururea şi în vecii vecilor! Amin!

Ectenia cererilor şi plecarea capetelor
PREOTUL: Să plinim rugăciunea noastră cea de seară Domnului!
STRANA: Doamne, miluieşte!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!
PREOTUL: Seara toată desăvârşită, sfântă, în pace şi fără de păcat, de la Domnul să cerem!

STRANA răspunde după fiecare cerere: Dă, Doamne!

PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!

Milă şi iertare de păcatele şi de greşelile noastre, de la Domnul să cerem!

Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!

STRANA: Dă, Doamne!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

PREOTUL: Pace tuturor!
STRANA: Şi duhului tău!
PREOTUL: Capetele noastre Domnului să le plecăm!

STRANA: Ţie, Doamne!

Rugăciunea plecării capetelor
PREOTUL rostește în taină: Doamne, Dumnezeul nostru, Cel ce ai plecat cerurile şi Te-ai pogorât pentru mântuirea neamului omenesc, caută spre robii Tăi şi spre moştenirea Ta!
Că Ţie, Judecătorului celui înfricoşător şi iubitor de oameni, şi-au plecat capetele şi și-au supus grumajii robii Tăi, nu de la oameni aşteptând ajutorul, ci nădăjduind în mila Ta şi dorind după mântuirea Ta.
Pe aceştia păzeşte-i în toată vremea, și în seara de acum şi în noaptea ce vine, de tot vrăjmaşul şi de toată lucrarea cea potrivnică a diavolului, de cugete deşarte şi de relele aduceri aminte!
După care, cu voce tare, rostește Ecfonisul: Fie stăpânirea Împărăţiei Tale binecuvântată şi preaslăvită, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!
La Stihoavnă, Stihirile brâului, din Minei - glasul 4
Podobie: Dat-ai semn celor ce...
Dat-ai cetăţii tale brâul tău, Preamărită, tare îngrădire, apărând-o de toate primejdiile, cu dumnezeieşti lucrări; şi nebiruită de vrăjmaşi păzind-o pe aceasta, care grăiește: Tăria mea şi puterea şi cuvincioasa bucurie, Fiul tău şi Domnul este mie, Unul cel mult-Îndurat.
Stih: Scoală-te, Doamne, întru odihna Ta, Tu şi chivotul sfinţirii Tale! (Psalmul 131, 8)
Ca şi cu o cinstită coroană, cu brâul tău, Preacurată, cei ce împărățesc cu dreaptă credinţă, luminat fiind încununaţi cu dumnezeieştile tale măriri, se laudă; şi înfricoşători se arată vrăjmaşilor celor ce se luptă pururea; lăudându-te pe tine şi grăind Celui ce S-a născut din tine mai presus de cuvânt: Iisuse preaslăvite, mântuieşte pe toţi, ca un îndurat!
Stih: Feţei tale se vor ruga mai-marii poporului. (Psalmul 44, 14)
Încinge-ne pe noi, Fecioară, cu puterea brâului tău, asupra vrăjmaşilor întărindu-ne, patimile cele ce ne chinuesc şi se luptă cu noi, pururea supunându-le nouă şi nepătimire biruitoare dăruindu-ne pururea, ca să te mărim pe tine, Curată, și Fiului tău să-I strigăm cu stăruinţă: Iisuse atotputernice, mântuieşte pe toţi, ca un îndurat!
Slavă Tatălui şi Fiului şi Sfântului Duh!
A Sfântului Cuvios Macarie Protopsaltul – glasul 8

Să se bucure astăzi toată suflarea românească, la plinirea prorociei Sfântului Montanus! Că iată, în limba părinţilor noştri lăudăm minunile lui Dumnezeu, slujbă cuvântătoare aducând Celui ce din iubire de oameni S-a răstignit pentru noi, şi de înţelegerea noimelor veselindu-ne şi pătrunzând adâncul stihuirii, ne primenim sufletele spre înnoirea vieţii şi, cu acest har făptură nouă făcându-ne, mulţumim mijlocitorului nostru, celui ce nu s-a întors de la nicio osteneală pentru a ne odihni pe noi. Pe Cuviosul Macarie aşadar să-l cinstim după datorie, cerându-i ca părtaşi să ne facă de-a pururea slavei lui Hristos!
Şi acum şi pururea şi în vecii vecilor. Amin!
A Brâului Maicii Domnului - glasul 2
Gândul şi mintea curăţindu-ne, cu îngerii să prăznuim şi noi luminat, începând cântarea lui David, Fecioarei Mirese a Împăratului Hristos, Dumnezeului nostru, zicând: Scoală-te, Doamne, întru odihna Ta, Tu şi chivotul sfinţeniei Tale, că ai împodobit-o pe dânsa ca pe un palat frumos şi ai dăruit-o cetăţii Tale, Stăpâne, ca să o apere şi să o acopere de cei potrivnici, cu puternică tăria Ta, pentru rugăciunile ei.
Acum liberează pe robul Tău, Stăpâne, după cuvântul Tău, în pace! Că văzură ochii mei mântuirea Ta, pe care ai gătit-o înaintea feţei tuturor popoarelor; lumină spre descoperirea neamurilor şi slava poporului Tău, Israel.

Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Preasfântă Treime, miluieşte-ne pe noi! Doamne, curăţeşte păcatele noastre! Stăpâne, iartă fărădelegile noastre! Sfinte, cercetează şi vindecă neputinţele noastre, pentru numele Tău!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!
Troparul Sfântului Cuvios Macarie Protopsaltul - glasul 5
Podobie: Pe Cuvântul cel împreună...
Rugăciune în inimă neîncetată având, ai înțeles, Cuvioase, tainele cele cerești, de aceea ai jertfit întreagă viața ta dumnezeieștilor cântări, tălmăciundu-le cu sârg în graiul dulce al țării, din multă dragoste de oameni, de Dumnezeu insuflate Macarie.
Slavă Tatălui şi Fiului şi Sfântului Duh!
Și acum și pururea și în vecii vecilor. Amin!
Troparul Brâului Maicii Domnului - glasul 8
Născătoare de Dumnezeu, pururea Fecioară, acoperământul oamenilor, veșmântul şi brâul preacuratului tău trup, puternic acoperământ cetății tale le-ai dăruit, prin naşterea ta cea mai presus de fire nestricate rămânând, că întru tine şi firea se înnoieşte, şi vremea. Pentru aceasta, te rugăm, pace lumii dăruieşte şi sufletelor noastre mare milă!
Otpustul
PREOTUL: Înţelepciune!
STRANA: Binecuvintează!

PREOTUL: Cel ce este binecuvântat, Hristos, Dumnezeul nostru, totdeauna, acum și pururea și în vecii vecilor!
STRANA: Amin! Întăreşte, Dumnezeule, sfânta şi dreapta credinţă a dreptslăvitorilor creştini şi Sfântă Biserica Ta în veacul veacului!
PREOTUL: Preasfântă Născătoare de Dumnezeu, miluieşte-ne pe noi!
STRANA: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.
PREOTUL: Slavă Ţie, Hristoase Dumnezeule, nădejdea noastră, slavă Ție!
STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluiește! (de trei ori) Părinte, binecuvintează!
PREOTUL:  Hristos, Adevăratul Dumnezeul nostru, pentru rugăciunile Preacuratei MaiciI Sale, ale Sfinților, slăviților și întru tot lăudaților Apostoli, cu folosințele cinstitelor, cereștilor, netrupeștilor Puteri, pentru rugăciunile (Numele Sfântului al cărui hram îl poartă biserica), ocrotitorul nostru, ale Sfântului  Cuvios Macarie Protopsaltul şi ale celor împreună cu dânsul, a căror pomenire o săvârşim, ale Sfinților și Drepților dumnezeiești Părinți Ioachim și Ana și pentru ale tuturor Sfinților, să ne miluiască și să ne mântuiască pe noi, ca un bun și de oameni iubitor!
STRANA: Amin!
PREOTUL: Pentru rugăciunile Sfinților Părinților noștri, Doamne Iisuse Hristoase, Dumnezeul nostru, miluiește-ne și ne mântuiește pe noi, ca un bun şi de oameni iubitor! 

STRANA: Amin! (lung și melodios)
Apărătoare Doamnă
Apărătoare Doamnă, pentru biruinţă mulţumire, izbăvindu-ne din nevoi, aducem ţie, Născătoare de Dumnezeu, noi, robii Tăi. Ci, ca ceea ce ai stăpânire nebiruită, izbăveşte-ne din toate nevoile, ca să strigăm ţie: Bucură-te, Mireasă, pururea Fecioară!

